《贺新郎 闰五月五日金沙道中次刘后村韵》
清代·陈维崧

浪阔骊珠吐。傍城河、依然游冶，水嬉消暑。前月葵榴还照眼，又见龙舟斗虎。

何不唱、公乎无渡。两遍兰桡招不得，笑吴儿、枉费閒箫鼓。

大鱼吼，撇波舞。

骚人词客应相许。叹穷途、累如怜我，分予桂醑。不信握瑜怀瑾者，犹羡人间角黍。

看万斛、天风正怒。此地良常连海馆，料神仙、也念忠魂苦。

唤江水，捲今古。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。